গাজর - শীতকালের রসাল গাজর খেতে কে না ভালবাসে! কিন্তু দূর্ভাগ্যজনকভাবে, কাঁচা অবস্থায় গাজর খেলে এর মধ্যে থাকা পুষ্টিগুণের বেশিরভাগটাই শরীর শোষণ করতে পারে না। সবজির মধ্যে বিটা-ক্যারোটিনের মতো প্রাকৃতিক অ্যান্টিঅক্সিডেন্টের অন্যতম প্রধান উৎস হল গাজর। যা শরীরের মধ্যে ভিটামিন এ- এর আকারে রূপান্তরিত হয়। রান্না করলে গাজরের মধ্যে থাকা কোষগুলি ভেঙ্গে যায় এবং এর জৈবগুণ বাড়িয়ে তোলে। যা আপনার শরীরকে সাহায্য করে আরও ভালভাবে পুষ্টিগুণ শোষণ করতে। এটি দৃষ্টিশক্তি বাড়ায় এবং দাঁত ও ত্বক ভাল রাখতে সাহায্য করে।